cyanic-selkie/wikianc huggingface dataset:
Como bispedømme
Historie
Como bispedømme ble grunnlagt i 386 av erkebiskop Ambrosius av Milano. Como hørte også til Milanos kirkeprovins. Forholdet mellom Como og Milano var imidlertid preget av teologiske og politiske spenninger, og fra 608 valgte derfor biskopen av Como patriarken av Aquileia som sin metropolitt.
Södra Hammarbyhamnen
Området tilhørte opprinnelig Nacka kommune, men ble slått sammen med Stockholm 1. januar 1930.
Como bispedømme
Historie
1528 ble Como bispedømme tilbakeført til Milanos kirkeprovins, men fortsatte i ytterlige 70 år å følge den aquileianske ritus. 1598 antok bispedømmet den romerske ritus, mens resten av Milanos kirkeprovins fulgte den ambrosianske ritus.
Fra 1751 til 1807, dvs. mens Lombardia var i habsburgsk besittelse, lå Como bispedømme under Görz erkebispedømme.
På 1800-tallet ble bispedømmet tilpasset statsgrensen mellom Italia og Sveits. Dette innebar at Valposchiavo i 1870 ble overført til Chur bispedømme, mens Comos andeler av Ticino i 1884 inngikk i det nyoppretta Lugano bispedømme.
Elg (Milorg)
Elg var en av basene under Milorg som ble opprettet høsten 1944 med hovedkvarter i Vassfaret.
Bakgrunn
Sjefen for basen ble major Paul M. Strande. Han hadde dekknavnet «Magnussen». senere ble Strande general. Sjef for basen, major Strande, var i tilfelle krigshandlinger tillagt operativ kommando for alle styrker i Vest-Oppland, Buskerud og deler av Vestfold. Området dekker omtrent det gamle IR 6.
Basen hadde fire underavdelinger. BA 1 som lå på Auståsen i Buvassfaret og har kvarter på Nystøl. Sjef på denne underbasen var løytnant Hugo Munthe-Kaas. Han hadde dekknavnet «Stål», og blir senere oberstløytnant. BA 2 ligger i Ådalsfjellene. BA 3 ligger inne i Hedalsvassfaret som er navnet som ble brukt på Vassfaret. BA 4 ligger nord for Eggedal.
Fenrik Bjarne Holth Larsen kommer til område Valdres sommeren 1944. han har dekknavnet «Håkon», og blir senere oberstløytnant. Oppgaven hans er å utdanne befal og skaffe utstyr og våpen. Han og radiotelegrafisten Eilif oppretter etter hvert kvarter på Lundehaugen ved Hølervatnet.
På ettersommeren 1944 ble det avholdt en serie Kleivakurs på en seter som heter Kleiva for gården Midt-Garthus. Instruksjonen på disse kursene var blant annet våpentrening. Standardvåpenene var skarpskyttergeværet Enfield P14, det gassopererte maskingeværet Brengun, maskinpistolen Stengun, amerikanske Colt M1911 og US-karabiner. Det ble også gitt instruksjon i bruk av håndgranater av typen Mills 36 og sprengstoff.
Flyslipp
Totalt blir det sluppet 75 flylaster med våpen og forsyninger til disse avdelingene. 40 av lastene ble sluppet i Hedalsvassfaret. De andre avdelingene håndterte resten. Avdelingen i Buvassfaret fikk 12 flylaster, noe som tilsvarer full utrustning for 150 mann og dagsrasjoner for 500 dager.
Første flyslipp var på ettervinteren 1944 inne på Golsfjellet. Utstyret gikk til fordeling på styrker i Hallingdal og Valdres. Materiell som skulle fordeles i Sør-Aurdal, som var kjerneområdet for den senere basen Elg, skulle hentes hos blikkenslager Odd Trygve Christiansen på Fagernes. Når NK for området kommer dit så har Gestapo slått til. Det har også vært en betydelig produksjon av våpen og granater og dette er også tatt. Christiansen ble senere henrettet på Trandum 30. oktober 1944. Noe senere returnerer Gestapo og arresterer åtte nye mann. Styrkene er dermed uten våpen og utstyr og ny områdeledelse må bygges opp.
Totalt mottok basen 38 flyslipp, og hadde på slutten av krigen et lager av materiell og våpen for 2500 mann.
Buvassfaret og Begnadalen
I Begnadalen ble det organisert tre større motstandsbaser. De lå på Midt-Garthus, Piltingsrud og Sørum Hotell. Rasmus Piltingsrud var forsyningssjef for hele base Elg. To av hans brødre var piloter. Den ene, Gunnar, ble skutt ned over Frankrike på slutten av krigen, den andre, Arvid, fløy blant annet «postruta» mellom Sverige og England. Rasmus drev farsgården og produserte knott for knottgeneratorer til biler. Senere i krigen overtok Rasmus en drosjebevilling og kjørte rundt i en stor svart drosjebil. Svært få hadde råd til drosje og bilen var i stadig trafikk og Rasmus fikk ord på seg for å drive svartebørssalg og bilen ble døpt gangsterbilen.
NK i gruppa i Begnadalen er på dette tidspunktet Gulbrand V. Strømmen. På våren 1944 kommer Kaare Fønhus dit i rollen som tømmersjef ved en papirfabrikk på Hønefoss. Han tegner en kontrakt med Rasmus Piltingsrud om kjøp av tømmer på rot inne i Buvassfaret. Samtidig gjøres det en lignende avtale med Ola Garthus om hogst ved setera Kleiva. Fønhus har dermed lovlig grunn for å reise i området og blir brukt til stabsarbeid, som kurer og instruktør i gruppa. Senere på høsten overtar Milorg forlegningene som har blitt brukt under tømmertrafikken.
Sørum Hotell var fast stoppsted for rutebilene, og da de fleste av dem var med i motstandsarbeidet fungerte hotellet som postkontor for aktiviteten sør i Valdres og nordre del av Ådalen. Det ble også brukt som meldested om noe ekstra skjedde, og det ble organisert lytting på radio for å få greie på nytt om rassiaer.
På sommeren ble det tatt to russiske rømlinger i gruppas område. Disse prøvde først å motsette seg tilfangetagning, men når de så amerikanske våpen ga de seg. De ble senere sendt til Fagernes og videre til Sverige.
Den lokale motstandsgruppa var uavhengig av de som lå på basen inne i Buvassfaret.
Kamper
På slutten av krigen, 24. april 1945, støtte tyske tropper sammen med norske heimefrontkarer på kurs i Eggedal, sørvest i området til Elg. I basen var det 130 mann, og etter fire timers kamp ble de tyske styrkene og norske SS-skijegere drevet tilbake. De norske styrkene mistet 5 mann og hadde 3 sårede. De tyske styrkene mistet 29 mann og hadde omtrent like mange sårede. Milorgstyrken trakk seg nordover inn i kjerneområdet av basen og ble oppløst.
Etterord
Lensmann Skattebo samarbeidet med de lokale styrkene og utstedte falske pass og reisetillatelser. Under krigen meldte han seg inn i Nasjonal samling etter avtale med Hjemmestyrkene. Når han etter krigen ble tvunget til å gå av er dette blitt betegnet som justismord av deltagere i det lokale motstandsarbeidet.
Enock Molefe
Enock Molefe (født 6. juni 1968) er en sørafrikansk fotballdommer, som dømmer i den sørafrikanske ligaen. Han ble FIFA-dommer i 2000, og dømmer som assistentdommer. Han har dømt ett verdensmesterskap i fotball, Fotball-VM 2010 der han var assistentdommer for Jerome Damon fra Sør-Afrika. Han har i tillegg dømt i tre Afrikamesterskap, samt i Sommer-OL 2008.
Jouko Ahola
Jouko Ahola (født 1. desember 1970 i Tavastehus, Finland) er en tidligere strongman fra Finland. Han vant Verdens sterkeste mann i 1997 og 1999, til tross for at han var en av de letteste deltakerne, 185 cm og 122,5 kg, som gir en BMI på 35,8, mye lavere enn gjennomsnittet blant konkurrentene. Han har de siste årene satset på en karrière som filmskuespiller, og han medvirket i Kingdom of Heaven og Invincible. Han bidrar også som dommer i Verdens sterkeste mann-tevlinger.
Eksterne lenker
Magnús Ver Magnússon Magnus Samuelsson Magnus Samuelsson Janne Virtanen
Dead Celebrity Status
Dead Celebrity Status er et hiphop-/bloodmusic-band fra Canada. Deres største hits er «Messiah», «We Fall, We Fall» og «In This Day & Age».
Pikene fra Avignon
Pikene fra Avignon (Les Demoiselles d'Avignon) er tittelen på et berømt bilde av Pablo Picasso, malt i 1907 som bidrag til en minneutstilling om Cézanne. Dette maleriet sies å innlede kubismen i billedkunsten. Kvinnene på bildet har ansikter som ser ut som afrikanske masker, med kantede trekk og fordreide kropper.
Fylkesvei 522
Fylkesvei 522 går mellom Giskemo og Gjerde i Ålesund kommune. Veien er 1,5 km lang.
Frem til 2019 hadde veien betegnelsen Fv103.
Valseslanger
se tekst
Valseslanger er en gruppe av gravende slanger som er utbredt i Sør- og Sørøst-Asia.
Lengden er alltid mindre enn én meter. Skjellene er glinsende, og buken har et svart-hvitt mønster. Hodet er lite, og halen er kort. De eter relativt store, langstrakte byttedyr, som andre slanger, åler og ormepadder.
Johanneshov
Johanneshov er en bydel i Söderort i Stockholm. Den grenser til bydelene Södra Hammarbyhamnen, Hammarbyhöjden, Gamla Enskede og Årsta. Den tilhører bydelsområdet Enskede-Årsta-Vantör.
Arenaer i området
Johanneshov forbindes med de store arenaene (Globenområdet) som finnes i bydelen. Her ligger Avicii Arena (også kjent som Globen), Söderstadion og Johanneshovs isstadion. Söderstadion er hjemmebane for Hammarby IFs herrelag i fotball, og der er det blitt spilt fotball siden 1920-årene. I midten av 1950-årene bygde man Johanneshovs isstadion. Det var til å begynne med en åpen arena, men etter hvert ble den dekket av tak. I 1986 begynte man å bygge Globen, verdens største sfæriske bygning.
Det er juliplanlagt åpning i juli 2013 av Stockholmsarenan, en flerbruksarena for fotball, ishockey og konserter, med en kapasitet på 30,000 til 40,000, avhengig av type arrangement.
Slaktehusområdet
Slakthusområdet ble oppført i perioden 1906–1912, tegnet av arkitekt Gustaf Wickman. Man oppførte blant annet staller, kontorlokaler, kjølelager, markedshaller og et vanntårn. Fra 8. februar 1912 ble det innført slaktetvang i Stockholm, det innebar at all slakting skulle skje ved slaktehuset. Selve slaktingen opphørte i 1990, men i området finnes det fremdeles flere kjøttbedrifter.
Boliger og servicetilbud
Nynäsvägen deler bydelen i en østlig og en vestlig del. De første husene øst for Nynäsvägen ble bygd midt i 1940-årene. Før dette fantes det bare kolonihageområder og småindustri.
Bydelens sentrum ligger rundt torget Gullmarsplan.
Kommunikasjon
Bydelen har hele fire tunnelbanestasjoner: Gullmarsplan, Globen, Skärmarbrink og Blåsut. Tvärbanan stopper ved stasjonene Gullmarsplan og Globen. Stasjonen Gullmarsplan og bussterminalen for Södertörn-bussene er viktige knutepunkter for kollektivtrafikken i det sørlige Stockholm.
Sidsel Ryen
Sidsel Ryen (født 29. april 1943 i Strømmen) er en norsk skuespiller. Hun er spesielt kjent for rollen som Leonora Dorothea Dahl i Barne-TV-serien Sesam Stasjon om gikk i NRK i perioden 1991-1999.
Sidsel Ryen er utdannet ved Statens Teaterhøgskole, og var tidlig i karrieren tilknyttet Det norske teatret (DNT), der hun debuterte i 1965 som Victoria i August Strindbergs Eit draumspel. Ved DNT spilte hun ofgså blant annet Maria i West Side Story, Hanna Glawari i Den glade enke og Eliza Doolittle i My Fair Lady.
Ved siden av teaterscenen har hun også vært med i flere TV-serier og hatt en rekke konsertopptredener.
Sidsel Ryen var gift med jazztrommeslager Svein Christiansen (1941–2015).
Colossus-klassen
Flere skipsklasser har gått under navnet Colossus-klassen:
Verdensrankingen i snooker 1984/1985
Verdensrankingen i snooker 1984/1985 er verdensrangeringen av de 32 beste snookerspillerne i verden for sesongen 1984/1985.
Vannskridere
Vannskridere (Hydrometridae) er en familie av insekter som tilhører tegene, en gruppe av nebbmunner. Nebbmunner har det til felles at munndelene er sugende og at de suger opp næringen. De lever som rovdyr, der de suger ut kroppsvæske fra andre dyr. Vannskriderne lever ved ferskvann og vandrer rundt på vannoverflaten der de finner mat.
Det er kjent ca. 120 arter av vannskridere, de fleste blir plassert i den store slekten Hydrometra. I Europa er det funnet to arter, begge finnes også i Norge, Hydrometra gracilenta på Østlandet og Hydrometra stagnorum på Sør- og Vestlandet.
Utseende
Små til middelsstore (2,5 – 20 mm), lange og tynne teger. Kroppen er lang og tynn, spesielt hodet er svært smalt. Fasettøynene er små og runde og sitter midt på sidene av hodet. Antenner, sugesnabel og bein er svært spinkle, nærmest trådsmale. De er vanligvis kortvingede og kan ikke fly. På farge er de vanligvis mørke.
Levevis
I likhet med vannløpere og Veliidae ferdes vannskriderne på overflaten av dammer og andre ferskvann, men mens vannløperne løper og hopper framover med raske, rykkvise bevegelser og beina holdt flatt, nærmest tripper vannskriderne fram på høye bein, med forholdsvis langsomme bevegelser, selv om de kan løpe temmelig raskt om de må. De lever av smådyr som er falt ned på vannoverflaten. De holder seg i ro mellom kantvegetasjonen og venter på at et passende bytte skal dukke opp, men går ikke langt ut på åpent vann etter det.
Systematisk inndeling / norske arter
Familien Hydrometridae er systematisk plassert i gruppen Gerromorpha, sammen med: Mesoveliidae, Hebridae, Paraphrynoveliidae, Macroveliidae, Veliidae, Hermatobatidae og Vannløpere.
Et latinsk familienavn ender med ...idae, og et navn på en overfamilie på ...oidea.
Anker Hansen
Anker «Lokkær’n» Hansen (født 27. februar 1902 på Torpeberget, Borge, død 22. mai 1981) var en norsk fotballspiller, mest kjent som den som har kortest tid for Norges herrelandslag i fotball, og som den eneste spiller fra Torp IF fra Torp i Fredrikstad som har blitt uttatt. Det var mot Finlands herrelandslag i fotball at Hansen fikk to minutter spilletid i 1925 da han skulle erstatte Jean Louis Bretteville, som riktignok ikke gikk av banen. Anker Marentius Hansen spilte i Torp Fagforenings musikkorps.
Lunde Forlag
Lunde Forlag AS er et mellomstort, norsk forlag som først og fremst utgir kristen litteratur i forskjellige sjangre for barn og voksne, men også mer allmenne bøker. Lunde forlag er tilknyttet konsernet Lunde Holding som i tillegg driver bokhandler i kjeden Bok & Media, bibelforlaget Norsk Bibel og tidsskriftet Fast Grunn. Forlaget har sin egen bokklubb, Bokklubben Perspektiv.
Lunde Forlag ble grunnlagt i Bergen 1905 av Andreas O. Lunde og overtatt av Norsk Luthersk Misjonssamband (NLM) i 1944. Forlaget flyttet til Oslo midt i 1950-åra og er nå etablert på Sinsen. Lunde har hovedkontor på Fjellhaug sammen med Misjonssambandet.
Svein Haftorn
Svein Haftorn (født 30. januar 1925 i Drammen, død 28. juli 2003 i Trondheim) var en norsk zoolog, ornitolog og professor. Haftorn publiserte over hundre vitenskapelige artikler om fugler samt en rekke populærvitenskapelige bøker og tidsskriftartikler. Hans hovedverk var «Norges fugler» (1971).
Haftorn ble cand. real. i 1952 og mottok sin dr. philos grad i 1957. Han var initiativtaker til stiftelsen av Norsk Ornitologisk Forening hvor han var formann fra 1958 til 1966. Haftorn var også redaktør av foreningens vitenskapelige tidsskrift, «Ornis Norvegica», til sin død. Haftorn var medlem av Det Kongelige Norske Videnskabers Selskab og Det Norske Videnskaps-Akademi og mottok i 2003 Kongens fortjenstmedalje i gull.
Vladimir Sakhnov
Vladimir Nikolajevitsj Sakhnov (russisk: Владимир Николаевич Сахнов; født 25. april 1961) var en sovjetisk langrennsløper som deltok i de olympiske vinterleker 1984 i Sarajevo og 1988 i Calgary.
Sakhnov vant en olympisk sølvmedalje i langrenn under vinter-OL 1988 i Calgary. Han var med på det sovjetiske stafettlaget som kom på andreplass på 4 x 10 km stafett for menn, bak Sverige. De andre på laget var Vladimir Smirnov, Mikhail Devjatjarov og Aleksej Prokurorov.
Blom
Blom kan vise til:
Corneliu Zelea Codreanu
Corneliu Zelea Codreanu (født 13. september 1899 i Huși i fylket Vaslui i Romania, død 30. november 1938 i Tâncăbești i fylket Ilfov) var en rumensk fascist­leder og grunnlegger av Jerngarden og partiet Totul Pentru Țară (TPT; «Alt for federlandet»).
Bakgrunn
Corneliu Zelea Codreanu var sønn av Ion Zelea Codreanu og Elizabeth (eller Elisa ), født Brauner. Moren var etnisk tysk rumener med røtter i Bayern. Faren, som i 1902 skiftet etternavn fra Zelinski (eller Zielinski) til Zelea Codreanu, var tysk­lærer ved gymnaset i Huși, men skulle senere bli sentral i sønnens politiske bevegelse. Faren kom opprinnelig fra Bukovina i det daværende Østerrike-Ungarn.
Corneliu, som hadde den høyre­ekstreme, nasjonalistiske og antisemittiske politikeren A.C. Cuza som fadder, ble tatt opp som elev ved militærskolen Manastirea Dealului alt som elleve­åring og ønsket å verve seg til den rumenske hæren i 1916 da Romania ble med i første verdenskrig. Den russiske revolusjon medførte at Romania mistet sin viktige allierte. Codreanu definerte kommunismen som den største fienden og den anti-sovjetiske holdningen ble forsterket av Romanias svært ydmykende vilkår i freds­traktaten etter første verdenskrig.
Tidlig politisk arbeid
Codreanu studerte rettsvitenskap i Iași, og startet her sin politiske virksomhet. Han solidariserte seg med arbeiderklassen og utviklet en sterk motstand mot alt han så som nedbrytende på den rumenske nasjonalfølelsen, slik som den internasjonale storkapitalen, jøder og den internasjonalt orienterte kommunismen. Codreanu ble til slutt utvist fra universitetet da han krevde maksimums­kvoter for antallet jøder ved universitetet. Men mektige venner intervenerte, og han fikk tilslutt fortsette som student, men fikk aldri noe vitnesbyrd etter eksamen. I 1922 studerte han i Tyskland og fikk oppleve Weimar-republikken og all dens vanskeligheter.
Han grunnla i Iași Asociația Studenților Creștini (Det kristlige studenterforbundet) og i 1923 ble han medlem av Liga Apărării Național Creștine («Ligaen for nasjonalkristelig forsvar»). En av ideologene var Ion Mota, oversetteren av svindelverket Sions vises protokoller. Codreanu ble fengslet i 1923, mistenkt for å planlegge mord på de regjeringsmedlemmene som hadde stemt for å gi jøder statsborgerskap.
I 1925 giftet han seg med Ileana (eller Elena ) Ilinoiu, datteren til en jernbanearbeider, og det sies at 100,000 personer deltok i deres bryllup.
Jerngarden
Codreanu grunnla senere sammen med 25 andre rumenske fascister den 24. juli 1927 Legiunea Arhanghelului Mihail («Erkeengel Michaels Legion»), og denne ble ledet av ham fram til hans død i 1938. Organisasjonen bar preg av å være en religiøs sekt med nasjonalistiske målsettinger. Absolutt lydighet til Codreanu var en plikt, nye medlemmer måtte drikke de andre medlemmenes blod og alle gikk med små skinnposer rundt halsen med fedrelandets jord.
I mars 1930 ble det dannet en paramilitær politisk gren av legionen under navnet Jerngarden og dette navnet gikk etterhvert over til å ble betegnelsen på hele bevegelsen. Eter at det i 1935 ble innført et forbud mot paramilitære organisasjoner, skiftet bevegelsen igjen navn til Alt for fedrelandet (Totul pentru Țară – TPT) og ble organisert som et politisk parti.
Den første tiden forble Jerngarden en liten gruppe, men etter en intens mobilisering, særlig blant fattige i bortgjemte fjellandsbyer i Moldova og Transilvania, ble Jerngardens parti (TPT) i parlamentsvalget i 1936 det tredje største partiet med 478,368 stemmer (15,58 %).
Regjeringen Zahle II
Regjeringen Zahle II var Danmarks regjering 21. juni 1913–29. mars 1920, utgått fra Radikale Venstre (R). I 1916 tok den opp en kontrollminister fra hvert av de øvrige tre partiene; Socialdemokratiet (S), Venstre (V) og Det Konservative Folkeparti (KF).
Corneliu Zelea Codreanu
Jerngarden
En del medlemmer deltok i den spanske borgerkrig på Francos side, blant dem Ion Mota som ble drept i kampene i Spania. Medlemmene i Jerngarden omtalte ham bare som Căpitanul (kapteinen). Av sine motstandere ble Jerngarden ansett som obskur, med egne ritualer og måten å bruke folkedrakter og uniformer ved møter og marsjer. Men også flere av Romanias senere kulturpersonligheter, som Mircea Eliade og Emil Cioran var blant dem som i sin ungdom støttet Codreanu. Forfattere som Eugène Ionesco lot seg inspirere av den flokkmentalitet og mellommenneskelige dynamikk som lå i Jerngarden og kretsen rundt Codreanu.
Konflikt med kongen og død
Etter at den rumenske kongen innførte diktatur i 1938 ble Codreanu arrestert for oppvigleri og like etter skutt sammen med noen støttespillere, angivelig under fluktforsøk. General Ion Antonescu grep da makten og innførte et autoritært tyskvennlig styre med støtte fra Jerngarden.
Regjeringen Zahle II
Under Regjeringen Zahle II ble det vedtatt endringer i Danmarks Riges Grundlov 5. juni 1915 som blant annet medførte stemmerett for kvinner og tjenestefolk.
Regjeringen fikk en brå avslutning da Christian X avsatte den mot Folketingets vilje og dermed innledet Påskekrisen.
Corneliu Zelea Codreanu
Personkultus
Codreanu er blitt av forskere beskrevet som en karismatisk taler. hans talegaver kunne gjøre et sterkt inntrykk på folk i de fattige byene rundt i Romania. Codreanu anvendte en retorikk som appellerte til folk fra alle samfunnslag: bønder, akademikere, og studenter, og de fattige kunne se på ham som en frelser.
I sine taler blandet Codreanu religion med patriotisme og Volksgemeinschaft (folkefellesskap) og oppfordret til antisemittisk kamp. Det blir av historikere påpekt at Codreanus jødehat kan sees på bakgrunn av at han i sine yngre år utviklet en meget sterk nasjonalisme og et romantisert bilde av Romania. Han gikk på militærskole allerede da han var 14 år og første verdenskrig, særlig de ydmykende betingelsene for Romania etter denne, kan ha bidratt til hans sterke nasjonalisme. Videre var han preget av nasjonalistiske rumenske filosofer og farens antisemittisme.
Den italienske filosofen Julius Evola møtte Codreanu i hans hovedkvarter Det grønne huset i 1938 og konstaterte at Codreanu fylte dem han møtte med respekt gjennom sin framtoning. Evola skal ifølge hans venn Mircea Eliade latt seg blende av Codreanu Evola skal ha husket Codreanu som «den reneste, mest rettferdige og hederlige person».
Mot slutten av 1930-årene publiserte Codreanus støttespillere bøker som hyldet hans dyder, blant disse var Vasile Marins bok Crez de Generație («Generasjonskredo») og Nicolae Roșus Orientări în Veac («Århundrets orienteringer»), begge utgitt i 1937. Da han etter sin død ble hyllet som martyr for sin sak, ble hans portrett brukt i propagandasammenhenger. Personkultusen ble videreført på Jerngardens møter hvor hans portrett prydet lokalene, og han og andre drepte medlemmer ble hilst med ropet Prezent! («Presenter!»). Rumenske historikere har i ettertid pekt på at selv om Codreanu ble fordømt etter den kommunistiske maktovertakelsen etter andre verdenskrig, bar den siste perioden med Nicolae Ceaușescu preg av den samme personkultusen.
Ardatov
Ardatov ble første gang nevnt i 1671 som landsbyen Ardatovo (russisk: Арда́тово). Den fikk innvilget byrettigheter i 1780.
Galway Bay (sang)
«Galway Bay» er tittelen på to ulike irske sanger.
Albania i Junior Eurovision Song Contest
Albania debuterte i Junior Eurovision Song Contest i 2012 i Amsterdam i Nederland med sangen «Kam një këngë vetëm për ju», framført på albansk av Igzidora Gjeta. Bidraget ble valgt gjennom den nasjonale finalen Junior Fest, arrangert av den albanske kringkasteren RTSH.
I 2015, etter to års pause, returnerte Albania til Junior Eurovision Song Contest. Bidraget ble valgt gjennom den nasjonale finalen Festivali i 51-të I Kënges për Fëmije, som ble arrangert av den albanske kringkasteren RTSH. Mishela Rapo vant den nasjonale finalen med sangen «Dambaje».
Alejandro Valverde
Alejandro Valverde Belmonte (født 25. april 1980 i Las Lumberas) er en spansk landeveissyklist. Han har sin styrke både som spurter og som klatrer. Han har blant annet tre medaljer fra VM, tre serie i Liège–Bastogne–Liège og vant Vuelta a España 2009. I 2010 ble han utestengt i to år for sin tilknytning til Operación Puerto i 2006.
Biografi
Valverde kommer fra en sykkelfamilie; hans far var amatørrytter i sin ungdom og introduserte sønnene sine til sykkelverdenen. Alejandros første ritt var i Jumilla i Murcia-regionen, der han ble nummer to. Dette var det eneste løpet han stilte opp i som han ikke vant i skoletiden.
Amatør
På bakgrunn av sine mange seire, ble Valverde tilbudt kontrakt av amatørlaget til Banesto som holdt til i Navarra som lå et godt stykke fra Valverdes hjem. Utmattende reising hver fjerde uke er kanskje en forklaring på hvorfor resultatene i Banesto uteble for Valverde
Profesjonell
Valverde ble proffsyklist i år 2000, da han signerte for spanske Kelme.
Valverde fikk sitt første store gjennombrudd i tiden i Kelme. I 2003 vant han to etappeseire, og fullførte som tredjemann i sammendraget i Vuelta a España. Han vant også Majorca Challenge det samme året, og avsluttet sesongen med en sølvmedalje i landeveisrittet i VM i landeveissykling. Han syklet for laget frem til og med 2004-sesongen, men da Kelme ikke fikk lisens til ProTouren, skiftet Valverde til Illes Balears.
2005
I 2005 vant Valverde den 10. etappen av Tour de France etter å ha spurtslått Lance Armstrong i Courchevel (2000m – 1. kategori). Etter den 12. etappen lå han på 5.-plass i sammendraget, 3 minutter og 9 sekunder bak Armstrong. I tillegg ledet han ungdomskonkurransen med samme margin ned til Armstrongs lagkamerat Jaroslav Popovytsj. En kneskade tvang Valverde å trekke seg fra rittet på den 13. etappen, og det var så vidt han klarte å komme tilbake i tide til VM i Madrid. Spanias kaptein Óscar Freire måtte stå over mesterskapet grunnet skade, og dermed måtte Valverde lede de spanske troppene til tross for at han ikke var kommet i form etter skaden han pådro seg i Tour de France. Han klarte til slutt å kjempe seg til nok en sølvmedaje, bare slått av belgiske Tom Boonen.
Galway Bay (sang)
Den første, komponert av Frank A. Fahey (født 1850), har nå blitt kjent som den «gamle versjonen» av «Galway Bay».
Alejandro Valverde
2006
I 2006 vant Valverde en etappe i Baskerland rundt og avsluttet som nummer to i sammendraget i tillegg til å vinne poengkonkurransen. Deretter tok han en prestisjefull dobbel i vårklassikerne etter seire i både La Flèche Wallonne og Liège–Bastogne–Liège fire dager senere. Han fulgte opp med en etappeseier i Romandie rundt der han endte på en 3.-plass i sammendraget. Hans store mål for sesongen var Tour de France, og han har uttalt at å vinne Touren er ett av hans mål i løpet av karrieren. Han besøkte Pinarellos sykkelfabrikk i Treviso for å forbedre tempo-egenskapene sine, og ble sett på som en av favorittene til å vinne Touren etter at Jan Ullrich og Ivan Basso ble nektet start på grunn av dopingmistanker. Drømmen ble i stedet knust da han ble innblandet i en velt på den 3. etappen og måtte bryte rittet med et brukket krageben. Han flyttet all fokus mot å vinne Vueltaen senere det året.
Hero (sang med Charlotte Perrelli)
«Hero» er en svensk slagerpopsang fra 2008 som er komponert av Fredrik Kempe og Bobby Ljunggren. Den fremføres av Charlotte Perrelli og vant svenske Melodifestivalen 2008. «Hero» var Sveriges bidag i Eurovision Song Contest 2008 i Beograd i Serbia, der den endte som nummer 18 av 25 i finalen.
Bakgrunn
Låten er komponert av Fredrik Kempe og Bobby Ljunggren, som tidligere hadde levert en rekke låter til Melodifestivalen. Sistnevnte hadde vunnet konkurransen tre ganger tidligere, i 1995 med «Se på mig», i 1998 med «Kärleken är» og i 2006 med «Evighet». Til å fremføre «Hero», fikk låtskriverne Charlotte Perrelli (tidligere Nilsson), som hadde vunnet Melodifestivalen og Eurovision Song Contest 1999 med «Take Me to Your Heaven».
«Hero» var blant deltakerne i Melodifestivalen 2008 og vant delfinalen i Karlskrona. Sangen avanserte dermed til finalen i Globen i Stockholm 15. mars 2008, der den vant juryavstemningen og kom på andreplass i telefonavstemningen. Da poengene ble slått sammen, var «Hero» den endelige vinneren og fikk representere Sverige i Eurovision Song Contest 2008 i Beograd i Serbia.
I Beograd deltok Sverige i den andre semifinalen og var det andre bidraget ut på scenen. I forkant av konkurransen var «Hero» en av de store favorittene til å vinne, men sangen kvalifiserte seg til finalen med et nødskrik: Seerne hadde den på tolvteplass, og bare de ti beste gikk til finalen. Fagjuryene valgte imidlertid «Hero» som det tiende bidraget til finalen, på bekostning av Nord-Makedonia som var nummer ti hos seerne. I finalen var Sverige det femtende landet på scenen av 25 deltakere. I avstemningen fikk sangen bare 48 poeng og endte som nummer 18 av 24. Den høyeste poengscoren kom fra Malta som ga 12 poeng.
Norsk-svensk pressekrangel
I forkant av Eurovision Song Contest havnet svenske og norske medier i «spalte-krig» etter at Dagbladets Anders Grønneberg sammenlignet Perrelli med «Porno-Tanja», mens Wig Wams Åge Sten Nilsen syntes Perrelli så ut som en «transvestitt». Perrelli kalte norsk presse for «nådeløs», og svensk presse var misfornøyd med at Norge «bare» ga 7 poeng til Sverige i telefonavstemningen.
You Needed Me
«You Needed Me» er en amerikansk sang med melodi og tekst av Randy Goodrum, som beskriver at den handler om «betingelsesløs ufortjent kjærlighet».
Hero (sang med Charlotte Perrelli)
Utgivelse
«Hero» ble gitt ut som CD-singel og digital nedlastning av plateselskapene M&L Records og Universal 12. mars 2008.
You Needed Me
Den kanadiske sangeren Anne Murray utgav den på singlen Capitol 457 i 1978. Produsent var Jim Ed Norman. Sangen var hentet fra albumet ''Let's Keep It That Way.
1. serierunde i Adeccoligaen 2012
1. serierunde i Adeccoligaen 2012 ble spilt mandag den 9. april.
Hero (sang med Charlotte Perrelli)
Bidragsytere
Medvirkende musikere på singelen:
You Needed Me
I 1979 utgav Kenny Rogers og Dottie West den på deres album Legends.
Alejandro Valverde
2007
Han startet 2007-sesongen sterkt med sammenlagtseire i både Volta a la Comunitat Valenciana og Vuelta a Murcia. På den 4. etappen i Vuelta a Murcia vant han sin første tempoetappe i karrieren. Han ble regnet som favoritt før vår-klassikerne og markerte seg med andreplasser i både Liège–Bastogne–Liège og La Flèche Wallonne.
You Needed Me
Anne Murray gjeninnspilte sangen med Shania Twain for Murrays album Anne Murray Duets: Friends & Legends.
Galway Bay (sang)
Den andre ble skrevet av Dr. Arthur Colahan i Leicester i 1947 og ble popularisert av Bing Crosby. Crosby, Victor Young and His Orchestra spilte inn «Galway Bay» i Los Angeles, 27. november 1947 for Decca Records. Crosby endret noe av teksten, slik at den ble mindre politisk og ble en enorm hit verden over blant irske emigranter. Copyrighten til denne versjonen innehas av Box and Cox Publications i London.
You Needed Me
Den var med i CBS' såpeserie Guiding Light 1980-81 som temasang for rollefigurene Kelly Nelson og Morgan Richards.
Alejandro Valverde
2008
I april 2008 vant han, som i 2006, Liège–Bastogne–Liège. I juni tok han to etappeseire, og vant poengtrøya og sammenlagt i Dauphiné Libéré. Valverde vant 1. og 6. etappe i Tour de France og kjørte i gul trøye på to etapper, men ble ikke bedre enn nummer ni sammenlagt. Like etter Tour de France vant han Clásica San Sebastián. Han var blant favorittene til landeveisrittet i OL, men lyktes ikke helt. I Vuelta a España vant han 2. etappe. Han vant også UCI ProTour sammenlagt for andre gang.
Galway Bay (sang)
En humoristisk versjon ble utgitt av The Clancy Brothers og Tommy Makem på LP-platen In Person at Carnegie Hall (Columbia CS 8750) i 1963.
Nilles har skrevet en svensk tekst med tittelen «Mitt gamla hem». Den ble spilt inn av Henry Lindblom m. Stig Holms "Rhythm Masters" i 'Stockholm 28. desember 1948. Sangen ble utgitt på 78-platene His Master's Voice X 7464 i (Sverige) og på His Master's Voice A.L. 2972 (i Norge).
Norske versjoner
Juul Hansen, Kjell Grunnteig, Edna Nystad har skrevet norske tekster. Alf Prøysen har skrevet to norske tekster: «Visa hennes Staslin» samt «Alle barn i Lillestrøm». I Hansens versjon bærer den tittelen «Min egen by». Grunnteigs versjon heter «Vi skal vise mere ømhet for hverandre». I Nystads versjon har den tittelen «Havnasangen». 3 Busserulls spilte inn en versjon med tittelen "M/s Vindafjord" i 1980.
Alejandro Valverde
2009
Valverde startet 2009 i god form med å vinne både poeng- og klatrekonkurransen, samt to etapper i Vuelta a Castilla y León. Han vant Catalonia rundt sammenlagt i mai og Dauphiné Libéré i juni.
2010
I 2010 vant han to etappeseire og poengkonkurransen i Baskerland rundt, Tour Méditerranéen sammenlagt, og en etappe og sammenlagt i Romandie rundt. 31. mai vedtok CAS å utestenge Valverde i to år fra 1. januar 2010. Han ble samtidig fratatt alle resultatene fra 2010.
Hero (sang med Charlotte Perrelli)
Listeplasseringer
Tross sangens svake plassering i Eurovision Song Contest, gikk «Hero» til topps på den svenske singellisten, og den gikk inn på flere hitlister i Europa – inkludert norske VG-lista. Sangen nådde i tillegg en tredjeplass på Svensktoppen og en andreplass i SR P3s Trackslistan.
Alejandro Valverde
Meritter
Mester, UCI ProTour 'Alle reslultater ble fjernet/tapt/nullstilt fra 31. mai 2010 til 1. januar 2010. I tillegg var han utesteng frem til 1. januar 2012. Tapte resultater er ikke nevnt i listen.'
You Needed Me
Boyzones versjon
Det var den andre singlen som var hentet fra albumet By Request. Sangen ble en nummer én-hit på den britiske singlelisten, slo debutsolosinglen til Spice Girl, Geri Halliwell, og overgikk henne med kun 700 solgte eksemplarer. Platen mottok sølvsalgsstatussertifisering for salg av mer en 200 000 solgte eksemplarer i Storbritannia.
Norske versjoner
Lillian Askeland og Bente Brønmo har skrevet norske tekster. Askelands norske versjon heter «Du trengte meg. Brønmos norske versjon heter «Du elsket dem».
Listeplasseringer
Anne Murrays versjon lå som nummer én i Malaysia i ti uker.
Selv om «You Needed Me» nådde førsteplassen på Billboard Hot 100-singleistene, toppet den aldri listene, som Murray hadde hatt mesteparten av sin suksess på: Hot Country Singles-listen og Hot Adult Contemporay Tracks-listen.
Paolo Maldini
Paolo Cesare Maldini (født 26. juni 1968) er en tidligere italiensk fotballspiller. Han er 187 cm høy og veier 85 kg. Han regnes for å være en av tidenes beste forsvarsspillere. Han er sønn av den tidligere italienske landslagstreneren Cesare Maldini.
Karriere
På spilte Maldini 126 A-landskamper før han takket nei til videre landslagsspill etter fotball-VM i 2002. Han har deltatt i fire VM-sluttspill og tre EM-sluttspill. I to av disse sluttspillene spilte Maldini finale, men begge gangene tapte italienerne finalen. Til sammen har Maldini spilt 23 VM-sluttspillkamper. Kun tyskerne Miroslav Klose og Lothar Matthäus, samt argentinske Lionel Messi, har spilt flere.
I 1995 kom Maldini på andreplass i FIFAs kåring av årets spiller i verden. Han har ved flere andre anledninger vært blant de ti beste i kåringen.
Den 16. februar 2008 nådde også Maldini en milepæl ved å spille sin offisielle fotballkamp nr. 1000, da AC Milan spilte 0-0 mot Parma.
Maldini spilte sin siste kamp for AC Milan på San Siro den 24. mai 2009, da laget tapte 2-3 for AS Roma. Og sin siste kamp for Milan borte mot Fiorentia på Stadio Artemio Franchi i Firenze 31. mai. Da vant Milan 2-0 og Maldini fikk seier i sin siste offisielle kamp for Milan.
Fylkesvei 5940
Fylkesveg 5940 går mellom Skodjevåg og Sjøholt i Ålesund.
Frem til 2019 hadde veien betegnelsen fylkesvei 104.
Slirå
Slirå ligger 1301 moh. på strekningen Finse – Hallingskeid på Bergensbanen, i Ulvik kommune i Hordaland. På Slirå ligger en rallarbrakke, vokterbolig og meteorologisk målestasjon. Rallarbrakken er trolig en «Provisorisk Arbeiderbarakke» oppført i 1901 i forbindelse med arbeidet med Bergensbanen. Brakken har siden blitt påbygget, sist på 1950-tallet, slik at den kunne huse opptil 15 mann. På grunn av snøforholdene på høyfjellstrekningen ble det bygget vokterboliger for hver 3 kilometer, tilsammen 77 typeboliger i tre eller stein. Slirå er av typen «Mindre dobbelt Vogterbolig i Træ for Taugevand – Aal-banen», tegnet av arkitekt Paul Armin Due i enkel jugendstil og oppført i 1907. Boligen ble brukt som ingeniørbolig fram til 1909. Senere ble boligen brukt i forbindelse med anleggsarbeid på strekningen. Etter at Finsetunnelen åpnet i 1993 går det ikke lenger vanlig togtrafikk forbi stedet, og siden 2001 har eiendommen vært i privat eie.
Sammen med Fagernut vokterbolig og Sandå stikningsbu ble rallarbrakken og vokterboligen på Slirå ble fredet av Riksantikvaren i 2002.
På Slirå målestasjon i januar 1942 ble Hordalands laveste offisielt registrerte månedsmiddeltemperatur målt til -17,1 °C.
Pierre Pichette
Pierre Pichette (født 1954 i Lachine i Montréal) er en tidligere canadisk kjelkehockeyspiller. Han bor i dag i Longueuil i Québec.
Han begynte med kjelkehockey i 1988, som keeper, og konkurrerte i 13 år. Han fikk med seg tre paralympiske vinterleker i denne perioden.
Bandaklumpen
Bandaklumpen er en fjelltopp i Sylmassivet, det sentrale fjellmassivet i Sylan i grensestrøkene av Trøndelag over mot Jämtlandsfjellene. Toppen ligger i Tydal kommune. Den har en høyde på 1 427 meter over havet.
Bandaklumpen ligger nær Nedalshytta. Med bil kommer man til Nedalshytta via Brekken som ligger langs vegen fra Funäsdalen eller Røros. Kjør mot Væktarstuggu og Stugudal.
Løypa till Bandaklumpen fra Nedalshytta er den samme som løypa mot Ekorrdörren. Man trenger bra utrustning da det er ganske steinfylt og bratt terreng om man vil gå opp på toppen av Bandaklumpen.
Gullmarsplan
Gullmarsplan er et torg i bydelen Johanneshov i Söderort i Stockholm kommune.
Torget ble bygd i begynnelsen av 1940-årene, i forbindelse med at bydelen Johanneshov vokste fram. Butikksenteret omkring torget ble innviet i november 1946. Navnet kommer fra Gullmarsfjorden i Bohuslän, de fleste av gatene i området har fått navn etter innsjøer, fjorder eller viker.
Torget måler 80 x 50 meter. I den sørlige delen av torget lå tidligere postkontoret Johanneshov 1. Det er nedlagt, men fremdeles sitter det store posthornet igjen på mursteinsfasaden.
Torget ble renovert i perioden 2001–2003, det fikk blant annet nytt belegg, og man skilte biler og fotgjengere.
John Harrison
John Harrison (født 24. mars 1693 og døpt i Foulby nær Wakefield i West Yorkshire, død 24. mars 1776 i London) var en engelsk tømrer og klokkemaker som revolusjonerte og utvidet mulighetene for sikker langdistansenavigasjon i seilskutetiden ved at han lyktes i å konstruere en urverk som var stabilt og nøyaktig til sjøs. Etter å ha arbeidet med dette fra 1728, konstruerte han kronometeret H4 i 1761. Fra omkring 1800 ble kronometre etter hans modell alminnelige på engelske skip.
Kronometre er avgjørende for å kunne bestemme sin lengdegrad, eller posisjon i øst-vest retning. Før 1760 var klokker basert på vanlig pendelverk. En pendel lar seg påvirke av skipes bevegelser i sjøen og er derfor ubrukelig. Dette problemet var av så stor viktighet og så komplisert, at Det britiske parlamentet utlovet en belønning på £20 000 (omtrent 80 millioner 2007-kroner), en enorm pengesum i de dager til den som kunne finne en løsning. Harrisons kronometre tok hensyn til variasjoner i både skipgang, fuktighet og temperatur, og prototypen fra 1761 gikk bare 5,1 sekunder feil etter 62 dager i sjøen.
Amel-Marduk
Amel-Marduk (akkadisk: Amēl-Marduk; Evil-Merodach; Awil-Marduk; Amil-Marduk, «Marduks mann») (død 560 f.Kr.) var sønn og etterfølger av Nebukadnesar II, konge av Babylon.
Hans navn, sammen med lengden på hans styre, er nedtegnet i «Uruks kongeliste» og i Ptolemaios' kanon, men det er imidlertid ingen bevarte kileskriftdokumenter som har nedtegnet noe som angår hans liv eller handlinger. Den senere babylonske historikeren Berossos (som skrev på gresk) har notert at han ble myrdet i komplott utført av Neriglissar, hans etterfølger og svoger. Berossos skrev også at «han styrte offentlige affærer på en ulovlig og uren måte», antagelig en hentydning til handlinger som gjorde presteklassen rasende, inkludert reformer til Nebukadnesars rådende politikk.
En av disse reformene er nedtegnet i den hebraiske Bibelen, hvor «Babel-kongen Evil-Merodak» (hebraisk: אֱוִיל מְרֹדַךְ, ˒ĕwı̂l merōdak) er husket for å løslate den jødiske kong Jojakin av Juda fra fengselet etter 37 år i fangenskap.
Senere jødiske og kristne tekster har utvidet Bibelens fortelling. Josefus og Avot av Rabbi Natan hevdet at kongen trodde Jojakin ble holdt fanget av sin far uten grunn, og således løslot ham ved Nebukadnesars død. Josefus tilskrev hele 18 år til hans styre. Leviticus Rabbah 18:2 hevder at Evil-Merodak ble gjort til konge mens Nebukadnesar fortsatt levde og ble straffet for denne ulydige handlingen av sin far, som satt ham i fengsel. I Esther Rabbah er Evil-Merodak arving til tomt skattkammer. Seder Olam Rabbah tilskrev 23 år til hans styre.
Radim Nyč
Radim Nyč (født 11. april 1966), tsjekkoslovakisk langrennsløper som deltok i de olympiske vinterleker 1988 i Calgary og 1992 i Albertville.
Nyč vant en olympisk bronsemedalje i langrenn under vinter-OL 1988 i Calgary. Han var med på det tsjekkoslovakiske stafettlaget som kom på tredjeplass på 4 x 10 km stafett for menn, bak Sverige og Sovjetunionen. De andre på laget var Václav Korunka, Pavel Benc og Ladislav Švanda.
Nils Lykke
Nils Lykke (eller Niels Lykke) (født ca. 1492 i Danmark, død 24. desember 1535 på Steinvikholmen) var en dansk-norsk adelsmann, riksråd og lensherre.
Norge var på hans tid inne i en brytningstid politisk og religiøst. Mange innflytelsesrike personer hadde et ønske om at Norge skulle bli frigjort fra unionen med Danmark og landet var i ferd med å gå fra katolsk tru til Luthers lære.
Nils Lykke kom til Norge for å innhente opplysninger om Grev Sture som sto i fronten for et angrep mot Danmark fra Sverige. Lykke kom til Austrått og ble gift med Eline Nilsdatter i 1528. Hun var datter av Inger Ottesdotter Rømer (Fru Inger til Austråt) og Niels Henrikssøn. Eline var den tredje av fem søstre. Eline og Nils hadde flere barn sammen. Nils Lykke hadde god kontakt med erkebiskop Olav Engelbrektsson og det kom godt med da Fru Inger og erkebiskopen var uvenner. Lykke fikk fremmeglet fred mellom disse to i 1530.
Eline døde i 1532 og Nils inngikk et nytt forhold med Elines yngre søster, Lucie Nilsdatter Gyldenløve, og de fikk et barn sammen. Dette var en alvorlig handling, ettersom leiermål (samleie) mellom besvogrede personer etter samtidens katolske rett ble regnet som incest. Nils Lykke ba erkebiskopen flere ganger om dispensasjon til å gifte seg med Lucie. Forholdet ble utnyttet som en brikke i maktspillet mellom Fru Inger og hennes svigersønn, riksråd Vincens Lunge, og erkebiskopen.
Nils Lykke fikk Storfosen gods av Fru Inger og ble da forlenet med Fosen len, i tillegg til at han arvet stillingen som lensherre over Sunnmøre, Romsdalen og Nordmøre len. Han bodde der i tre år, og fikk anlagt voller og vollgraver rundt hovedgården til vern mot angrep. Bygdefolkene var pålagt strengt pliktarbeid for å få oppført festningsverkene. Lykke tar også med seg sønnen han har med Lucie hit, men sønnen dør kort tid etter. Han får også hånd om Tautra kloster i denne tidsperioden.
Fange på Steinvikholmen
Vincens Lunge var i bitter strid med Nils Lykke, mens Olav Engelbrektsson så ham som sin fremste rival. Han og andre i riksrådet benyttet det tragiske forholdet Nils Lykke hadde til Lucie i maktkampen. Vincens Lunge fremla påstander om at erkebiskopen la sin beskyttende hånd over Nils Lykke, og la hans skjebne i erkebiskopens hender. Erkebiskopen lot seg presse og i juni 1535 gikk mennene hans til angrep på Storfosen og arresterte Nils Lykke. Fangen ble ført til Steinvikholmen slott og en rett på 24 mann dømte ham til døden. Men fangen kunne ikke avrettes før Norges riksråd hadde dømt i saken. Ifølge ryktene ble Nils Lykke røkt ihjel 24. desember 1535 og ble dermed et offer i et kynisk maktspill.
Nils Lykke opptrer både i Henrik Ibsens skuespill Fru Inger til Østeraad og Edvard Hoem og Henning Sommeros «midnattssopera» Olav Engelbrektsson.
Magnús Ver Magnússon
Magnús Ver Magnússon (født 23. april 1963 på Island) er en tidligere styrkeløfter og strongman fra Island. Han vant tittelen Verdens sterkeste mann fire ganger (1991, 1994, 1995, og 1996), en prestasjon kun tangert av landsmannen Jón Páll Sigmarsson og Mariusz Pudzianowski fra Polen.
Magnússon startet med styrkeløft i 1984, og i 1985 tok han medaljer i junior-EM og junior-VM. I 1989 og 1990 ble han europamester i senior klassen (125-kilosklassen). Hans beste konkurranseløft er på 400 kg i knebøy, 274.5 kg i benkpress, 375 kg i markløft, og sammenlagt 1015 kg. Magnusson konkurrerte for første gang i strongman i 1985, hvor han endte på tredjeplass i Island's sterkeste mann, vunnet av Jón Páll Sigmarsson. Da han vant verdens sterkeste mann i 1991, bestemte han seg for kun å satse på denne konkurranseformen.
Magnús er alenepappa og bor med barnet sitt i Hafnarfjörður, Island. Han deltar ofte som dommer i styrkeløft- og strongmen konkurranser.
Eksterne lenker
Jón Páll Sigmarsson Ted van der Parre Gary Taylor 'Han selv Han selv Han selv Han selv Jouko Ahola
Akademisk Boldklub Gladsaxe
Klubbens hjemsted er nord for København og ble grunnlagt i 1889 av en gruppe akademikere som hadde som eneste krav for å spille for klubben var å studere på et universitet.
AB var dominerende i den tidlige fasen av dansk fotball, og har opp igjennom historien vunnet den danske ligaen ni ganger. Den danske fysikeren og nobelprisvinneren Niels Bohr har forøvrig også spilt for klubben.
Meritter
Danmarksmesterskapet Landspokalturneringen
Sigbjørn Langaas
Sigbjørn Langaas (født 15. november 1977 i Tønsberg) er en norsk fotballspiller som spiller for Kjelsås i 2. divisjon. Han har tidligere spilt for Pors Grenland, Sogndal, FK Tønsberg og Husøy og Foynland IF.
Nebukadnesar I
Nebukadnesar I var konge i Babylonia fra ca. 1125 f.Kr. til ca. 1104 f.Kr.
Han er kjent for å ha startet et stort felttog mot Elam som en hevn for at elamittene hadde ført krig mot babylonerne. Han invaderte deres hovedstad Susa. Han brakte også tilbake en stor statue av Marduk som hadde blitt røvet. Dette førte til at Elam mistet mye av sin betydning og ble delt i mindre riker. Han førte siden kriger mot Assyria, men var ikke så fremgangsrik der. Han var ellers meget opptatt av vitenskap og lærdom.
Ibestadtunnelen
Ibestadtunnelen er en undersjøisk veitunnel mellom øyene Andørja og Rolla i Ibestad kommune i Troms. Tunnelen går mellom Sørvika på Andørja og Hamnvik på Rolla. Sammen med Mjøsundbrua knytter den Rolla til fastlandet. Ibestadtunnelen er 3,396 meter lang, og dypeste punkt er 112 meter under havet. Tunnelen ble åpnet den 2. desember 2000. Den er en del av fylkesvei 848. Største stigning i tunnelen er 9,9 % (Vegdirektoratet oppgir 10 %). Tunnelen har i gjennomsnitt en trafikk på 600 kjøretøy i døgnet (tall for 2021).
Et annet navn på veiforbindelsen mellom Andørja og Rolla er Bygdeforbindelsen, etter navnet på sundet Bygda.
Ibestadtunnelen har tidligere vært plaget av at asfaltstøv og salt sjøvann som siver inn i tunnelen har gjort tunnelen glatt. Ibestadtunnelen var den eneste av de undersjøiske veitunnelene i Norge som ikke hadde ventilasjon.
I 2022 ble Ibestadtunnelen oppgradert i tråd med tunnelsikkerhetsforskriften for fylkesveger. Det er montert vann- og frostsikring, ny LED-belysning, DAB og nødnett, mekanisk ventilasjon (vifter) og det er blitt tillatt å sykle gjennom tunnelen etter oppgraderinga.